18. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1115272/15083/Γ0012 της 9/20 Σεπτ. 1993 (ΦΕΚ Β΄ 722) Συντελεστής καθαρού κέρδους, που εφαρμόζεται για τον προσδιορισμό των καθαρών κερδών του ρακοσυλλέκτη παλαιού χάρτου και χαρτονιών, του εμπόρου ρακών ή απορριμμάτων και πρακτορείου λαχείων. Έχοντας υπόψη: 1.Τις διατάξεις του άρθρ. 36 του Ν.Δ. 3323/1955, όπως ισχύουν. 2.Τις αριθ. Ε. 17418/1771/23.12.1985, Ε. 17417/ 1770/23.12.1985, Ε. 3250/480/24.2.1987, Ε. 3249/ 479/24.2.1987 και 1110210/15080/Γ0012/ΠΟΛ 1276/24.8.93 αποφάσεις μας, περί καθορισμού συντελεστών καθαρού κέρδους των εμπορικών και βιομηχανικών επιχειρήσεων, και 3.Την Υ.2009/20.5.93 (ΦΕΚ Β΄ 365) κοινή απόφαση του Πρωθυπουργού και Υπουργού Οικονομικών, με την οποία ανατέθηκαν αρμοδιότητες στους Υφυπουργούς Οικονομικών, αποφασίζουμε: Τροποποιούμε και συμπληρώνουμε τις Ε17418/ 1771/23.12.1985, (ανωτ. αριθ. 10), Ε.17417/1770/ 23.12.1985, (ανωτ. αριθ. 9), Ε.3250/480/24.2.1987 (ανωτ. αριθ. 12) και Ε.3249/479/24.2.1987 (ανωτ. αριθ. 11) αποφάσεις μας, ως ακολούθως: Α)ΕΠΙ ΑΚΑΘΑΡΙΣΤΩΝ ΕΣΟΔΩΝ Κατηγορίας 6η 1)ΚΑ 6336 Έμπορος ρακών ή απορριμμάτων, από 13% σε 19%. 2)ΚΑ 6336α ρακοσυλλέκτης παλαιού χάρτου και χαρτονιών, 40%. Κατηγορία 9η 1)ΚΑ 9208 πρακτορείο λαχείων (επί ακαθαρίστων εσόδων) 30%. 2)ΚΑ 9208γ πωλητής λαχείων 42%. Β)ΕΠΙ ΑΓΟΡΩΝ Κατηγορία 6η ΚΑ 66336 Έμπορος ρακών ή απορριμμάτων, από 16% σε 22%. Ο ΚΑ 9208α της Ε.3250/24.2.1987 απόφασής μας καταργείται. Η κατάργηση του ΚΑ 9208α θα ισχύει από το οικονομικό έτος 1993. Οι λοιποί συντελεστές θα ισχύσουν από το οικονομικό έτος 1994 (χρήση 1993). Από τις διατάξεις της απόφασης αυτής δεν προκαλείται δαπάνη στον κρατικό προϋπολογισμό. 